CELEX: 32013R0042
Language: da
Date: 2013-01-17 00:00:00
Title: Kommissionens gennemførelsesforordning (EU) nr. 42/2013 af 17. januar 2013 om ændring af forordning (EF) nr. 1510/96 om tarifering af visse varer i den kombinerede nomenklatur

22.1.2013   
            
            
               DA
            
            
               Den Europæiske Unions Tidende
            
            
               L 18/3
            
         KOMMISSIONENS GENNEMFØRELSESFORORDNING (EU) Nr. 42/2013
   af 17. januar 2013
   om ændring af forordning (EF) nr. 1510/96 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               I henhold til Kommissionens forordning (EF) nr. 1510/96 af 26. juli 1996 om tarifering af visse varer i den kombinerede nomenklatur (2) tariferes en kugle af plast indeholdende en snurretop af plast og et kugleformet stykke tyggegummi under KN-kode 9503 90 32 for så vidt angår snurretoppen af plast og under KN-kode 1704 10 99 for så vidt angår det kugleformede stykke tyggegummi. Som følge af indsættelsen af bestemmelse 4 til kapitel 95 i den kombinerede nomenklatur pr. 1. januar 2007 skal disse varer tariferes sammen under KN-kode 9503 00 95 som en sammensætning, der tydeligt har karakter af legetøj.
            
         
               (3)
            
            
               Forordning (EF) nr. 1510/96 bør derfor ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Den første vare i tabellen i bilaget til forordning (EF) nr. 1510/96 affattes som anført i bilaget til denne forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. januar 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 189 af 30.7.1996, s. 89.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Kapsel af plast, bestående af to dele og indeholdende:
                  
                              —
                           
                           
                              snurretop af plast med en diameter på 2,5 cm
                           
                        
                              —
                           
                           
                              et kugleformet stykke tyggegummi, overtrukket med sukker, med indhold af saccharose (herunder invertsukker beregnet som saccharose) på 69,5 vægtprocent
                           
                        
               
                  9503 00 95
               
               
                  Tarifering i henhold til almindelig tariferingsbestemmelse 1, 5 b) og 6 vedrørende den kombinerede nomenklatur, bestemmelse 4 til kapitel 95 og teksten til KN-kode 9503 00 og 9503 95 00.
                  Snurretoppen og tyggegummiet kan ikke betragtes som »varer i sæt til detailsalg« i henhold til almindelig tariferingsbestemmelse 3 b), da de ikke opfylder et særligt behov eller tjener til udøvelsen af en bestemt aktivitet. De er ikke forbundet med hinanden og ikke bestemt til at anvendes sammen eller i sammenhæng med hinanden (tyggegummiet er et konsumprodukt, mens snurretoppen er et produkt, der kan leges med).
                  Snurretoppen henhører under position 9503 sammen med et stykke tyggegummi, der henhører under position 1704. Den har tydelig karakter af legetøj (se også forklarende bemærkninger til bestemmelse 4 til kapitel 95 i KN).
                  Kapslen af plast er en pakningsgenstand af en art, der sædvanligvis anvendes til pakning af sådanne varer, og skal derfor tariferes under samme kode som sådanne varer.
                  Varen skal derfor tariferes under KN-kode 9503 00 95 som andre varer af plast.